बलाई समाज के 9 जोड़े परिणय सूत्र में बंधे
तराना | कृषि उपज मंडी परिसर में शुक्रवार को शहनाइयों एवं वैदिक मंत्रोच्चार की गूंज रही। अवसर था सर्व बलाई समाज के 10वें सामूहिक विवाह सम्मेलन का। सम्मेलन में वेदी के समक्ष नौ नवयुगल वैवाहिक जीवन सूत्र में बंधे। इसके पूर्व सुबह 8 बजे मिडिल स्कूल ग्राउंड से चल समारोह निकाला गया। वर-वधू को ट्रैक्टर-ट्राली में सवार थे। बैंड की धुन पर समाज के युवा एवं युवतियां डांस करते चल रहे थे। मंडी परिसर पहुंचने पर विवाह रस्म शुरू हुई। सम्मेलन को लेकर मंडी परिसर में सुबह से आवाजाही थी। अतिथि के रूप में पूर्व विधायक रोडूमल राठौर, राजेंद्र मालवीय, नगर पंचायत माकड़ौन अध्यक्ष कैलाशचंद्र मालवीय ने वर-वधुओं को आशीर्वाद दिया। विवाह समिति संरक्षक शंकरलाल नागर एवं देवनारायण मालवीय ने सभी उपस्थितों का आभार माना। जानकारी खोबचंद और कमल मालवीय ने दी।
बलाई समाज वैदिक मंत्रों के बीच विवाह सूत्रों में बंधे नवयुगल।
mag_Deva hin_Deva hin_Deva